da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en sv da da nl da it sv da da da da da en da da da da ceb en da da da da da en da da da da da da sv da da da da es en da en da da da da da da da en da en da da da en da da en da en da en nb en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Ældre og medicin - Find information på Medicin.dk
Sådan virker medicin i kroppen
Patienter med forskellig etnisk baggrund
Ældre tager mere medicin end yngre af den simple grund, at vi med alderen får flere sygdomme, som kræver langvarig behandling, fx hjerte-kar-sygdomme, gigt og diabetes. Man ser derfor oftere bivirkninger hos ældre end hos yngre.
Hvorfor kan brug af flere lægemidler være et problem?
Omkring en femtedel af ældre bruger fem eller flere slags lægemidler samtidig. Når du tager flere forskellige lægemidler samtidig, kan de påvirke/påvirkes af hinanden og give uheldige virkninger (interaktioner). Læs mere om interaktioner i afsnittet om Medicinkombinationer.
Når man tager flere forskellige slags medicin samtidig, kan det desuden være vanskeligt at sikre, at alle lægemidlerne bliver taget i korrekte doser på det korrekte tidspunkt. Læs mere om korrekt brug af medicin.
Ændret lever- og nyrefunktion hos ældre
Med alderen indtræder en række ændringer, som kan påvirke medicinens virkning og virkningsvarighed i kroppen. Fx er nyrefunktionen selv hos raske ældre væsentligt nedsat (ca 50 %) i forhold til nyrefunktionen hos yngre. Ældre har derfor sværere ved at skille sig af med medicin, der udskilles via nyrerne.
Ved brug af medicin, som overvejende udskilles gennem nyrerne, er det vigtigt at tage hensyn til nyrefunktionen. Hvis nyrefunktionen er nedsat, bør dosis nedsættes. Fx skal ældre have en mindre dosis digoxin end yngre, fordi digoxin overvejende udskilles gennem nyrerne. Nedsættes dosis ikke med alderen, kan den ældre få medicinforgiftning på grund af for meget digoxin i blodet.
Medicin, der udskilles via leveren, kan som regel gives i samme dosis til ældre som til yngre, da leverens evne til at omsætte medicin ikke aftager væsentligt med alderen.
Læs mere om, hvad der sker med medicin i kroppen og om nedsat leverfunktion og nedsat nyrefunktion.
Ændring i følsomhed over for medicin
Ældres følsomhed over for medicin og bivirkninger kan være større end yngres, dvs. at det samme mængde medicin i kroppen hos den ældre fx medfører et større fald i blodtrykket end hos den yngre.
Det er velkendt, at medicin mod psykiske forstyrrelser kan have en meget kraftigere virkning hos ældre. Det kan fx vise sig ved udtalt døsighed og forvirring ved brug af sove- eller nervemedicin.
Et andet vigtigt problem, er, at det ofte kan være vanskeligt at skelne eventuelle bivirkninger af medicinen fra andre symptomer, som ofte optræder i høj alder.
Fald med benbrud, forvirring og besvær med at kontrollere vandladningen er fænomener, som kan forklares med "alderen". Imidlertid kan det i nogle tilfælde skyldes for meget sovemedicin eller anden medicin, som kan gribe forstyrrende ind i kroppens funktioner.
Nogle lægemidler mod forvirring kan i sig selv forstærke forvirringen, og vanddrivende medicin kan af og til være forklaringen på vandladningsproblemer og faldtendens.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø